Document ID: 31991D0359

ΑΠΟΦΑΣΗ ΤΗΣ ΕΠΙΤΡΟΠΗΣ της 15ης Ιουλίου 1991 για τη διάθεση εισαγωγικών ποσοστώσεων για τους χλωροφθοράνθρακες κατά την περίοδο από 1ης Ιουλίου 1991 έως τις 31 Δεκεμβρίου 1992 ( 91/359/ΕΟΚ )
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 594/91 του Συμβουλίου της 4ης Μαρτίου 1991 σχετικά με τις ουσίες που εξαντλούν το στρώμα του όζοντος ( 1 ),
Εκτιμώντας :
ότι το άρθρο 3 του κανονισμού ( ΕΟΚ ) αριθ . 594/91 ορίζει ότι η εισαγωγή στην Κοινότητα χλωροφθορανθράκων από τρίτες χώρες υπόκειται σε ποσοτικούς περιορισμούς -
ότι το άρθρο 5 του ίδιου κανονισμού ορίζει ότι απαγορεύεται η εισαγωγή στην Κοινότητα χλωροφθορανθράκων από τρίτες χώρες που δεν έχουν υπογράψει το πρωτόκολλο -
ότι η Επιτροπή έχει δημοσιεύει αγγελία προς τους εισαγωγείς χλωροφθορανθράκων στην Ευρωπαϊκή Κοινότητα ( 2 ) σχετικά με τον ίδιο κανονισμό και έχει λάβει αιτήσεις για ποσοστώσεις εισαγωγών -
ότι το άρθρο 12 του ίδιου κανονισμού καθορίζει τη διαδικασία σύμφωνα με την οποία λαμβάνονται οι αποφάσεις που αφορούν την εφαρμογή του κανονισμού -
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής που αναφέρεται στο άρθρο 12 του ίδιου κανονισμού,
ΑΠΟΦΑΣΙΖΕΙ :
Άρθρο μόνο
Η διάθεση εισαγωγικών ποσοστώσεων κατά την περίοδο από 1ης Ιουλίου 1991 έως τις 31 Δεκεμβρίου 1992 για τους χλωροφθοράνθρακες που διέπονται από τον κανονισμό ( ΕΟΚ ) αριθ . 594/91 και υπάγονται στην ομάδα Ι του παραρτήματος Ι του εν λόγω κανονισμού, διενεργείται σύμφωνα με το παράρτημα της παρούσας απόφασης . Βρυξέλλες, 15 Ιουλίου 1991 .

Labels: 3
1
5
20